ΓΡΑΠΤΗ ΕΡΩΤΗΣΗ E-0126/00

υποβολή: Carmen Cerdeira Morterero (PSE) προς την Επιτροπή

(27 Ιανουαρίου 2000)

Θέμα: Καθυστερήσεις στο αεροδρόμιο της Μαδρίτης-Barajas

Η Ένωση των Ευρωπαϊκών Αερογραμμών (ΑΕΑ) έδωσε πρόσφατα στη δημοσιότητα τα στοιχεία για τη λειτουργία των κυριοτέρων ευρωπαϊκών αεροδρομίων κατά το τρίτο τρίμηνο του 1999. Τα συμπεράσματα από τα στοιχεία αυτά είναι συντριπτικά για το αεροδρόμιο της Μαδρίτης, το οποίο μόνον τα αεροδρόμια της Βαρκελώνης και του ΜιλάνουMalpensa ξεπερνούν σε αρνητική εικόνα. Σύμφωνα με τα ανωτέρω στοιχεία, περισσότερες από τις μισές πτήσεις (51,9 %) απογειώνονται από το Barajas με καθυστέρηση, και η μέση καθυστέρηση κατά την απογείωση ανέρχεται σε 43 λεπτά. Η κατάσταση όσον αφορά τις αφίξεις δεν είναι καλύτερη: το 47 % των αφικνούμενων πτήσεων προσγειώνεται με καθυστέρηση, η μέση τιμή της οποίας είναι 45 λεπτά.

Η μελέτη εξετάζει επίσης τα αίτια των καθυστερήσεων, από όπου προκύπτει σαφώς η ευθύνη του αεροδρομίου για τις δυσλειτουργίες αυτές, δεδομένου ότι μόνο το 16 % των καθυστερήσεων οφείλονται σε καθυστερήσεις σε άλλα αεροδρόμια, ενώ ο έλεγχος της εναέριας κυκλοφορίας στο ίδιο το αεροδρόμιο και οι διαδικασίες επιβίβασης και αποβίβασης και οι κινήσεις εδάφους είναιπεύθυνες για το 31,5 % των καθυστερήσεων. Συνεπώς, τα στοιχεία δείχνουν σαφώς ότι η κατάσταση στο Barajas είναι κακή, και ότιπεύθυνο είναι το ίδιο το αεροδρόμιο.

Με δεδομένη την κατάσταση αυτή, καθώς και τη βούληση της Επιτροπής για έναν ενιαίο ευρωπαϊκό εναέριο χώρο, βούληση την οποία έχει εκφράσει προσωπικά η Επίτροπος κ. de Palacio, ερωτάται η Επιτροπή:

- Τι μέτρα θα μπορούσε να λάβει για τη βελτίωση της κατάστασης στα ευρωπαϊκά αεροδρόμια;

- Υπάρχει κάποια πρωτοβουλία της Επιτροπής προς την κατεύθυνση αυτή;

Απάντηση της κας de Palacio εξ ονόματος της Επιτροπής

(20 Μαρτίου 2000)

Η Επιτροπή συμφωνεί ότι η κατάσταση όσον αφορά τις καθυστερήσεις πτήσεων και την συμφόρηση του εναέριου χώρου έχει φθάσει σε απαράδεκτα όρια και απαιτεί την λήψη επειγόντων και δραστικών μέτρων.

Η Επιτροπή δεν συγκεντρώνει στατιστικά στοιχεία για τις καθυστερήσεις στα αεροδρόμια. Ωστόσο, η έκθεση της Ένωσης Ευρωπαϊκών Αερομεταφορέων για την ακρίβεια των πτήσεων στο τρίτο τρίμηνο του 1999 επισημαίνει τιςπερβολικές καθυστερήσεις που σημειώνονται σε πολλά ευρωπαϊκά αεροδρόμια.

Όσον αφορά τις καθυστερήσεις που καταλογίζονται στον Έλεγχο Εναέριας κυκλοφορίας -Air Traffic Control,την κεντρική μονάδα διαχείρισης της ροής των πτήσεων του Εurocontrol (Central Flow Management Unit), η έκθεσηπογραμμίζει ότι παρουσιάστηκαν προβλήματα τον Δεκέμβριο, όταν οι καθυστερήσεις για όλες τις πτήσεις στην Ισπανία ήταν μεγαλύτερες απ'ό,τι σε άλλα κράτη όπως, λόγου χάριν στις Κάτω Χώρες, στην Γαλλία και στην Ελβετία. Οι λόγοι για τις τότε καθυστερήσεις ήταν η έλλειψη προσωπικού και οι καιρικές συνθήκες (κυρίως η ομίχλη). Στη συνέχεια η κατάσταση βελτιώθηκε σημαντικά και οι καθυστερήσεις στη Μαδρίτη κατά τη διάρκεια του Ιανουαρίουποδιπλασιάστηκαν σε σχέση με τον Δεκέμβριο. Έτσι, η περιοχή Barajas δεν είναι πλέον η προβληματικότερη στην Ευρώπη.

Όσον αφορά τα μέτρα που θα μπορούσε να λάβει η Επιτροπή για τη βελτίωση της κατάστασης στα ευρωπαϊκά αεροδρόμια, η Επιτροπή εξέδωσε, την 1η Δεκεμβρίου, ανακοίνωση με τίτλο Η δημιουργία του ενιαίου ευρωπαϊκού ουρανού στην οποία αναλύονται τα αίτια της κατάστασης και συνιστώνται μέτρα τόσο σε επίπεδο κρατών μελών, όσο και σε κοινοτικό.

Πέραν τούτου, συνεστήθη ομάδαψηλού επιπέδουπό την προεδρία του Αντιπροέδρου του αρμόδιου για τις μεταφορές και την ενέργεια, με στόχο την εξέταση των ζητημάτων που συνδέονται με τις καθυστερήσεις στην ρύθμιση της εναέριας κυκλοφορίας. Η ομάδαψηλού επιπέδου θα ολοκληρώσει την εξέτασή της τον Ιούνιο του 2000 και η Επιτροπή θα ενημερώνει το Συμβούλιο και το Κοινοβούλιο για την επιτελούμενη πρόοδο.